Beredskapstroppen i Oslo utgjør politiets nasjonale innsatsstyrke, og trenger den lufttransport er det Forsvaret eller vanlige rutefly som er alternativet ettersom landets eneste politihelikopter er så fullt av overvåkingsutstyr at det i praksis bare kan frakte besetningen på tre personer. Politihelikopteret har i løpet av året fått redusert flytiden fra 1.200 til 900 flytimer – 2,5 timer på vingene i døgnet i gjennomsnitt – og har måttet tåle flere budsjettkutt de siste årene.